open-index/open-wikipedia-markdown huggingface dataset:
வாக்கரனா பிரினோடெர்மா

**வாக்கரனா பிரினோடெர்மா** (*Walkerana phrynoderma*) என்பது தென்னிந்தியாவில் உள்ள கேரளா மற்றும் தமிழ்நாடு மாநிலங்களின் மேற்குத் தொடர்ச்சி மலைகளில் உள்ள ஆனைமலை மலையில் காணப்படும் தவளை சிற்றினமாகும். மூணாறு, எரவிகுளம் தேசிய பூங்கா, வால்பாறை தேயிலைத் தோட்டங்கள், ஆனைமலை புலிகள் காப்பகம், புல் மலைகள் தேசிய பூங்கா மற்றும் பழனி மலைகளில் இந்த சிற்றினம் காணப்படுவது அறியப்படுகிறது. இது வெப்பமண்டல ஈரமான காடுகளில் இலைக் குப்பைகளுடன் தொடர்புடைய மிகவும் அரிதான நிலப்பரப்பு வாழ்த் தவளைச் சிற்றினமாகும். வாழ்வாதாரத்திற்காக வனப்பகுதிகளில் மரங்களை விறகுகளாகச் சேகரிப்பவர்களால் ஏற்படும் வாழ்விட இழப்பால் இது அச்சுறுத்தப்படுகிறது.  இது "முதல் 100 பரிணாம ரீதியாக வேறுபட்ட மற்றும் உலகளவில் அழியும் நிலையில் உள்ள நீர்நில வாழ்வனவற்றில்" ஒன்றாக உள்ளது.

## மேற்கோள்கள்

பகுப்பு:தவளைகள்
அபுல் மொமென்

**அபுல் மொமென்** (*Abul Momen*) (பிறப்பு: டிசம்பர் 18, 1948) வங்காளதேசத்தைச் சேர்ந்த பத்திரிகையாளர். இவர் 1998 முதல் புரோதோம் அலோ என்ற தினசரி பத்திரிக்கையின் ஆசிரியராக இருந்தார். தற்போது தைனிக் சுப்ரபாத் என்ற இதழின் ஆலோசனை ஆசிரியராக உள்ளார்.வங்காளதேச அரசால் 2017 இல் இவருக்கு எகுசே பதக் விருது வழங்கப்பட்டது.

## பின்னணி மற்றும் தொழில்
மொமன், டிசம்பர் 18, 1948 இல் சிட்டகாங் மாவட்டத்தில் கியோச்சியா ஒன்றியத்திலுள்ள சத்கானியா உபாசிலாவில் பிறந்தார். எழுத்தாளர் அபுல் பசல் இவரின் தந்தையாவார். டாக்கா பல்கலைக்கழகத்தில் முதுகலைப் படிப்பை முடித்த பின்னர்,  இவர் சிட்டகாங் கலைக் கல்லூரி, தி டெய்லி ஸ்டார் மற்றும் தி டெய்லி போரர் ககோஜ் ஆகியவற்றில் பணியாற்றினார். இவர் புனைகதை அல்லாத பிரிவில் 2016 இல் பங்களா அகாடமி இலக்கிய விருதை வென்றார்.

## தனிப்பட்ட வாழ்க்கை
மொமன், சீலா என்பவரை மணந்தார். இவர்களுக்கு ஒரு மகள் மற்றும் ஒரு மகன் உள்ளனர்.

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:பத்திரிகையாளர்கள்
பகுப்பு:வங்காளதேச ஊடகத் துறையினர்
பழூர் பெரும்திரிக்கோயில்

**பழூர் பெரும்திரிக்கோயில்**  இந்தியாவின் கேரள மாநிலம் எர்ணாகுளம் மாவட்டத்தில் பிறவம் நகரில் அமைந்துள்ள இந்துக் கோயிலாகும். இதன் மூலவர் சிவன் ஆவார். 
alt=Pazhoor Perumthrikkovil Temple|வலது|thumb| பழூர் பெரும்திரிக்கோயில்

## சாந்தார வகை
இக்கோயிலானது சாந்தார வகையைச் சார்ந்ததாகும். இது நான்கு பக்கங்களிலும் கார்டினல் கதவுகள் உள்ளன. பீடமும், சுவரும் கிரானைட் கல் வேலைப்பாடு கொண்டுள்ளது. மற்றவை மரத்தால் ஆனவை. விமானம் வட்ட வடிவமாக உள்ளது. மரத்தால் ஆன துவாரபாலகர்கள் உள்ளனர். மூலவர் சிவன்கிழக்கு நோக்கி உள்ளார். சதுர அர்த்தமண்டபத்தின் கூரையில் அழகிய மர வேலைப்பாடுகள் காணப்படுகின்றன.  பிரநாளம் எனப்படுகின்ற  பொதுவான அலங்கரிக்கப்பட்ட கேரள வகைக் கட்டடக்கலைப்பாணியானது நுனியில் இயக்கர்களைத் தாங்கி நிற்கிறது. இது மரத்தில் அழகிய பழைமையான வேலைப்பாடுளைக் கொண்டுள்ளது. பாகவத புராணம், ராமாயணம்,மகாபாரதம் ஆகியவற்றிலிருந்து பல்வேறு புராணங்களும், உருவங்களும் காட்சிப்படுத்தப்பட்டுள்ளன. இக்கோயில் கி.பி.12ஆம் நூற்றாண்டைச் சேர்ந்ததாக இருக்கலாம்.

இக்கோயிலின் கட்டமைப்பு,  சுவரோவியத்தின் முக்கியத்துவத்தை கருத்தில் கொண்டு, 1994 ஆம் ஆண்டு கேரள மாநில தொல்லியல் துறை இதனை  பாதுகாக்கப்பட்ட நினைவுச்சின்னமாக அறிவித்துள்ளது. 

## தொல்லியல் விவரங்கள்

சான்று - அரசிடமிருந்து தொல்லியல் தரவு

## மேலும் பார்க்கவும்
* 108 சிவன் கோயில்கள்
* பழூர் படிப்பூரா

## மேற்கோள்கள்

பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
நோயாற்று நிர்வாகம்

**நோயாற்று நிர்வாகம்**  (*Therapeutic governance*)  என்ற சொல் சமூக அறிவியல் இலக்கியங்களில்,  ஒன்றுக்கொன்று தொடர்புடைய இரண்டு கருத்துக்களைக் குறிப்பிடுகிறது.. மக்கள்தொகையின் உளவியல் மேலாண்மையையும்  பாதுகாப்பிற்கான அதன் முக்கியத்துவத்தையும் விவரிக்க வன்னெசா புபாவாக்கு  என்பவர் முதன் முதலில் இச்சொறொடரை பயன்படுத்தினார்.  பணிக்குழுக்களின் நிர்வாகத்தை மேம்படுத்துவதற்கும், வேகமாக மாறிவரும் உலகியல் வாழ்க்கையைச் சமாளிக்க தனிநபர்களுக்கு உதவுவதற்குமான  சிகிச்சை நெறிமுறைகள், நுட்பங்களை முன்னோக்கி நகர்த்துவதை நோயாற்று நிர்வாகத்தின் இலக்காக குறிக்கலாம். 

அலிசன் மெக்கிம் மது மற்றும் மருந்து சிகிச்சையின் அரசாங்கத்தை விவரிக்க  நோயாற்று நிர்வாகம் என்ற சொல்லைப் பயன்படுத்தினார்.

## மேற்கோள்கள்

பகுப்பு:சமூக உளவியல்
பகுப்பு:அரசியல் மெய்யியல்
அருமணி மருத்துவம்

**அருமணி மருத்துவம்**  (Lapidary medicine)  என்பது இரத்தினக் கற்கள் குணப்படுத்தும் பண்புகளைக் கொண்டுள்ளன என்ற நம்பிக்கையின் அடிப்படையில்  உருவான ஒரு போலி அறிவியல் கருத்தாகும்.  அருமணி மருத்துவம் பற்றிய கொள்கையின் ஆதாரம், அருமணிகளைக் குறித்து காணப்படும் தகவல்களிலிருந்து உருவாகிறது.  விலைமதிப்பற்ற மற்றும் அரைகுறையான கற்களின் பண்புகள் மற்றும் நற்பண்புகள் பற்றிய தகவல்களை புத்தகங்கள் வழங்குகின்றன.  இந்த அருமணிகள், இத்தகைய அருமணி  மருந்துப் பொருட்களின் விற்பனை மற்றும் உற்பத்தி பற்றிய புரிதலை வழங்குவதோடு மட்டுமல்லாமல், பொதுவான பண்பாட்டு நடைமுறைகள் மற்றும் இரத்தினக் கற்கள் பற்றிய நம்பிக்கைகள் பற்றிய தகவல்களையும் வழங்குகின்றன.

இக்கருத்தின் மிகவும் பொதுவான பயன்பாடானது, நகைகளுக்குள் விலைமதிப்பற்ற கற்களை உட்பொதிப்பதாகும். *மூலிகைகள், கற்கள் மற்றும்  சில  மிருகங்களின்  சிறப்பு உறுப்புகளை*  நேரடியாக தோலில் வைத்திருக்க வேண்டும் அல்லது குறிப்பாக "கைத்தறி   துணியில் சுற்றப்பட வேண்டும்" என்றும் சில அறிஞர்கள் அறிவுறுத்துகிறார்கள் 

**அருமணி மருத்துவக்**  கோட்பாட்டில் பரவலான நம்பிக்கை இருபத்தியோராம் நூற்றாண்டிற்குள் மறைந்துவிட்டாலும்,  இக்கோட்பாட்டின்  எச்சங்கள் படிக குணப்படுத்துதல் என்ற போலி அறிவியல் கருத்திற்குள் ஊடுருவிக்  காணப்படுகின்றன.

## மேற்கோள்கள்

## மேலும் படிக்க
* Harris, Nichola Erin, 'The Idea of Lapidary Medicine: Its Circulation and Practical Applications in Medieval and Early Modern England, 1000-1750' (unpublished Ph.D. dissertation, Rutgers, The State University of New Jersey, 2009)
* Harris, Nichola E., 'Loadstones are a Girl's Best Friend: Lapidary Cures, Midwives, and Manuals of Popular Healing in Medieval and Early Modern England', in *The Sacred and the Secular in Medieval Healing: Sites, Objects, and Texts*, ed. by Barbara S. Bowers and Linda Migl Keyser (2017).
* Marieke Hendriksen, 'The Repudiation and Persistence of Lapidary Medicine in Eighteenth-Century Dutch Medicine and Pharmacy', in *Gems in the Early Modern World: Materials, Knowledge and Global Trade, 1450–1800*, ed. by Michael Bycroft and Sven Dupré (Cham: Palgrave Macmillan, 2019), pp.&nbsp;197–220, , .
* Loomis, C. Grant, 'Lapidary Medicine', *Bulletin of the History of Medicine*, 16 (1944), 319–25.

பகுப்பு:சமூக அறிவியலின் மெய்யியல்
பகுப்பு:இரத்தினக் கற்கள்
வட்காம் சட்டமன்றத் தொகுதி

**வட்காம் சட்டமன்றத் தொகுதி** (*Vadgam Assembly constituency*) (தொகுதி வரிசை எண்:11) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்தவரும் பிரபல சமூக ஆர்வலருமான *[[ஜிக்னேஷ் மேவானி]]* ஆவார்.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
கிள்ளிக்குருச்சி மகாதேவர் கோயில்

**கிள்ளிக்குருச்சி மகாதேவர் கோயில்** என்பது  இந்தியாவில், கேரளாவின் பாலக்காடு மாவட்டத்தில் ஒற்றப்பாலம் நகரத்திலிருந்து 8 கி.மீ. தொலைவில் உள்ள கிள்ளிக்குருச்சிமங்கலம் என்னுமிடத்தில் அமைந்துள்ள சிவன் கோயில் ஆகும். இக்கோயிலின் மூலவர் சிவபெருமான் ஆவார். மரத்தில் செதுக்கப்பட்ட சிறந்த சிற்பமாக அமைந்துள்ள நிலையில், மூலவர் அனைத்து பக்தர்களையும் ஈர்க்கிறார்.
 இக்கோயில் சுக முனிவரால் அமைக்கப்பட்டதாகக் கூறப்படுகிறது.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:பாலக்காடு மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
காஞ்சிரமட்டம் மகாதேவர் கோயில்

**காஞ்சிரமட்டம் மகாதேவர் கோயில்**, இந்தியாவில் கேரள மாநிலம்  இடுக்கி மாவட்டத்தில் தொடுபுழா வட்டம் காஞ்சிரமட்டம் கராவில் தொடுபுழா ஆற்றின் கரையில் அமைந்துள்ள ஒரு பழமையான இந்துக் கோயிலாகும்.  

தொடுபுழா KSRTC பேருந்து நிலையத்திலிருந்து தென்கிழக்கே ஒன்றரை கிலோமீட்டர் தொலைவில் இக்கோயில் அமைந்துள்ளது. இது கேரளாவின் 108 சிவன் கோயில்களில் ஒன்றாகும். இது சிவபெருமானுக்காக  பரசுராம முனிவரால் நிறுவப்பட்டதாகக் கூறப்படுகிறது.

## துணைத்தெய்வங்கள்
மூலவர் சிவன், பார்வதியுடன் கல்ப விருட்சத்தின் கீழ் தியானம் செய்யும் கோலத்தில் உள்ளார். இக்கோயில் கேரள கட்டிடக்கலைப்பாணியில் கட்டப்பட்டுள்ளது. துர்க்கை, அமிர்தகலச சாஸ்தா, கணபதி, வனதுர்க்கை, நாக தெய்வங்கள், மூகாம்பிகா தேவி, ராட்சஸ் ஆகிய துணைத்தெய்வங்கள் இக்கோயிலில் உள்ளன.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:Coordinates on Wikidata
பகுப்பு:இடுக்கி மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
பாபாசாகேப் பீம்ராவ் அம்பேத்கர் பீகார் பல்கலைக்கழகம்

**பாபாசாகேப் பீம்ராவ் அம்பேத்கர் பீகார் பல்கலைக்கழகம்**, முன்பு **பீகார் பல்கலைக்கழகம்**, **டாக்டர். பி.ஆர். அம்பேத்கர் பீகார் பல்கலைக்கழகம்** (**BRABU**) என்று பிரபலமாக அறியப்பட்ட  இப்பல்கலைக்கழகம் இந்தியாவின் பீகாரில் மாநிலத்தில் உள்ள முசாபர்பூரில் அமைந்துள்ள ஒரு பொதுத்துறை பல்கலைக்கழகமாகும். 1960 இல் நிறுவப்பட்ட இப்பல்கலைக்கழகம் 38 தொகுதிக் கல்லூரிகளையும் 40 இணைப்புக் கல்லூரிகளையும் கொண்டுள்ளது. இது இளங்கலை முதல் முதுகலை மற்றும் ஆராய்ச்சி நிலை வரை நேரடிக் கல்வியையும், தொலைதூரக் கல்வியையும் வழங்குகிறது. இது சமூக சீர்திருத்தவாதியும் மற்றும் இந்திய அரசியலமைப்பின் சிற்பியுமான பி.ஆர்.அம்பேத்கரின் பெயரால் அழைக்கப்படுகிறது.

## வரலாறு
பீகார் பல்கலைக்கழகம் 1952 இல் *பீகார் பல்கலைக்கழகச் சட்டம், 1951* மூலம் நிறுவப்பட்டது. இச்சட்டம் பாட்னா பல்கலைக்கழகத்தைப் பிரித்து, பாட்னாவின் நகராட்சி எல்லைக்கு வெளியே அமைந்துள்ள அனைத்து கல்லூரிகளின் அதிகார வரம்பையும் புதிதாக உருவாக்கப்பட்ட பல்கலைக்கழகத்திற்கு வழங்க வழிவகை செய்கிறது.

## கல்லூரிகள்
இப்பல்கலைக்கழகத்தின் அதிகார வரம்பு திர்காத் கோட்டத்தின் ஆறு மாவட்டங்களில் பரவியுள்ளது. 2022 ஆண்டு நிலவரப்படி இப்பல்கலைக்கழகம் 38 தொகுதிக் கல்லூரிகளையும் மற்றும் 40 இணைப்புக் கல்லூரிகளையும் கொண்டுள்ளது.

இதன் தொகுதிக் கல்லூரிகளாவன:

* லங்கத் சிங் கல்லூரி
* மஹந்த் தர்ஷன் தாஸ் மகிளா கல்லூரி
* ஆர். டி. எஸ். கல்லூரி முசாபர்பூர்
* டாக்டர் ஆர். எம். எல். எஸ். கல்லூரி முசாபர்பூர்
* எம். பி. சின்ஹா அறிவியல் கல்லூரி முசாபர்பூர்
* ஆர். பி. பி. எம். கல்லூரி முசாபர்பூர்
* நிதீஷ்வர் சிங் கல்லூரி முசாபர்பூர்
* ராமேஸ்வர் சிங் கல்லூரி முசாபர்பூர்
* எல். என். டி. கல்லூரி முசாபர்பூர்
* எம். எஸ். கே. பி. கல்லூரி முசாபர்பூர்
* ஜிவச் கல்லூரி மோதிபூர் முசாபர்பூர்
* ஆர். சி. கல்லூரி முசாபர்பூர்
* எஸ். ஆர். பி. எஸ். கல்லூரி முசாபர்பூர்
* ஆர். என் கல்லூரி ஹாஜிபூர் வைஷாலி
* வைஷாலி மகிளா கல்லூரி ஹாஜிபூர் வைஷாலி
* ஜமுனி லால் கல்லூரி ஹாஜிபூர் வைஷாலி
* டி. சி. கல்லூரி ஹாஜிபூர் வைஷாலி
* எல். என். கல்லூரி வைஷாலி
* சம்தா கல்லூரி வைஷாலி
* பி. எம். டி கல்லூரி ஹாஜிபூர் வைஷாலி
* எஸ். ஆர். கே. ஜி. கல்லூரி சீதாமார்சி
* எஸ். எல். கே. கல்லூரி சீதாமார்சி
* ஆர். எஸ். எஸ். அறிவியல் கல்லூரி சீதாமார்சி
* ஆர். எஸ். எஸ். மகிளா கல்லூரி சீதாமார்சி
* ஜே. எஸ். கல்லூரி சீதாமர்ஹி
* எம். எஸ். கல்லூரி கிழக்கு சம்பாரண்
* டாக்டர் எஸ். கே. சின்ஹா மகளிர் கல்லூரி , கிழக்கு சம்பாரண்
* எஸ். என். எஸ். கல்லூரி ஹாஜிப்பூர்
* எல். என். டி. கல்லூரி கிழக்கு சம்பாரண்
* எம். எஸ். எஸ். ஜி. கல்லூரி கிழக்கு சம்பாரண்
* எஸ். ஆர். ஏ. பி. கல்லூரி கிழக்கு சம்பாரண்
* கே. சி. டி. சி கல்லூரி கிழக்கு சம்பாரண்
* எம். ஜே. கே கல்லூரி மேற்கு சம்பாரண்
* ராம் லக்கான் சிங் யாதவ் கல்லூரி பெட்டியா பெட்டியா மேற்கு சம்பாரண்
* டி. பி. வர்மா கல்லூரி மேற்கு சம்பாரண்
* சி. என். கல்லூரி சாஹிப்கஞ்ச் முசாபர்பூர்
* ஜே. பி. எஸ். டி. கல்லூரி பக்குச்சி
* ஆர். பி. எஸ். கல்லூரி சகியாஜ் வைஷாலி

## முன்னாள் மாணவர்கள்

* பந்தனா குமாரி
* அஜித் அஞ்சும்
* சஞ்சீவ் கே ஜா
* மிருதுளா சின்கா
* ரேணு தேவி
* இராதா மோகன் சிங்
* அர்ஜுன் ராய்
* இரமா தேவி
* ரிது ஜெய்சுவால்
* அஜய் நிசாத்
* இராம கிசோர் சிங்
* உபேந்திர குசுவாகா
* உமாதர் சிங்
* இரவீந்திர பிரபாத்
* நயாப் சிங்
* ரேணு சி.லசுகர்
* அப்துல் அக்கீம் அசுகரி
* சமிம் அகமது
* நுதன் தாக்கூர்-இலக்னோவைச் சேர்ந்த சமூக மற்றும் அரசியல் ஆர்வலர்


## மேற்கோள்கள்

பகுப்பு:Coordinates not on Wikidata
பகுப்பு:இந்தியப் பல்கலைக்கழகங்கள்
அசுபராகேசியே

**அசுபராகேசியே** (தாவர வகைப்பாட்டியல்:*Asparagaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், Juss. ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1789 ஆம் ஆண்டு வெளிவந்துள்ளது.

## இணைப்பெயர்கள்
இணைப்பெயர் என்பது ஒரு தாவரத்தின் முந்தைய வகைப்பாட்டின் பெயராக இருக்கலாம். தொடர்ந்து ஏற்படும் தாவரவியல் கண்டுபிடிப்பின் காரணமாக, இரு தாவரத்தின் பெயரை மாற்ற வேண்டிய சூழல் ஏற்படுகிறது. இப்பெயர்களை பேணுவதன் மூலம், குழப்பங்கள் தவிர்க்கப்படுகின்றன. இணைப்பெயர்கள்/வேறுபெயர்கள் என்பன இரு வகைப்படும். 1) ஒற்றைவகையது (Monotypic), 2) வேறுவகையது (Heterotypic). இதில் மொத்தம் 4 வேறு பெயர்கள் உள்ளன.

*வேறுவகைய இணைப்பெயர்கள்
#*Agavaceae* 
#*இப்பேரினத்தாவரவியலாளர்: கியூ குறிப்பேடு:
#*Dracaenaceae* 
#*இப்பேரினத்தாவரவியலாளர்: கியூ குறிப்பேடு:
#*Eriospermaceae* 
#*இப்பேரினத்தாவரவியலாளர்: கியூ குறிப்பேடு:
#*Hyacinthaceae* 
#*இப்பேரினத்தாவரவியலாளர்: கியூ குறிப்பேடு:

## இதன் பேரினங்கள்
இக்குடும்பத்தின் கீழ், 121 பேரினங்களை, பன்னாட்டு வகைப்பாட்டியலறிஞர் ஏற்றுக் கொண்டுள்ளனர்.

#*Acanthocarpus* 
#*Agave* 
#*Albuca* 
#*Alrawia* 
#*Androstephium* 
#*Anemarrhena* 
#*Anthericum* 
#*Aphyllanthes* 
#*Arthropodium* 
#*Asparagus* 
#*Aspidistra* 
#*Austronea* 
#*Barnardia* 
#*Beaucarnea* 
#*Behnia* 
#*Bellevalia* 
#*Beschorneria* 
#*Bessera* 
#*Bloomeria* 
#*Bowiea* 
#*Brimeura* 
#*Brodiaea* 
#*Camassia* 
#*Chamaexeros* 
#*Chlorogalum* 
#*Chlorophytum* 
#*Clara* 
#*Comospermum* 
#*Convallaria* 
#*Cordyline* 
#*Danae* 
#*Dandya* 
#*Dasylirion* 
#*Daubenya* 
#*Diamena* 
#*Dichelostemma* 
#*Dichopogon* 
#*Diora* 
#*Dipcadi* 
#*Dipterostemon* 
#*Disporopsis* 
#*Diuranthera* 
#*Dracaena* 
#*Drimia* 
#*Drimiopsis* 
#*Echeandia* 
#*Eremocrinum* 
#*Eriospermum* 
#*Eucomis* 
#*Eustrephus* 
#*Fessia* 
#*Furcraea* 
#*Fusifilum* 
#*Hagenbachia* 
#*Hastingsia* 
#*Hemiphylacus* 
#*Herreria* 
#*Herreriopsis* 
#*Hesperaloe* 
#*Hesperocallis* 
#*Hesperoyucca* 
#*Heteropolygonatum* 
#*Hooveria* 
#*Hosta* 
#*Hyacinthella* 
#*Hyacinthoides* 
#*Hyacinthus* 
#*Jaimehintonia* 
#*Lachenalia* 
#*Laxmannia* 
#*Ledebouria* 
#*Leucocrinum* 
#*Liriope* 
#*Lomandra* 
#*Maianthemum* 
#*Massonia* 
#*Merwilla* 
#*Milla* 
#*Muilla* 
#*Muscari* 
#*Muscarimia* 
#*Namophila* 
#*Nolina* 
#*Occultia* 
#*Ophiopogon* 
#*Ornithogalum* 
#*Oziroe* 
#*Paradisea* 
#*Peliosanthes* 
#*Petronymphe* 
#*Polygonatum* 
#*Prospero* 
#*Pseudogaltonia* 
#*Pseudolachenalia* 
#*Pseudoprospero* 
#*Puschkinia* 
#*Reineckea* 
#*Resnova* 
#*Rohdea* 
#*Romnalda* 
#*Ruscus* 
#*Schizocarphus* 
#*Schoenolirion* 
#*Scilla* 
#*Semele* 
#*Sowerbaea* 
#*Speirantha* 
#*Spetaea* 
#*Theropogon* 
#*Thysanotus* 
#*Trichopetalum* 
#*Trihesperus* 
#*Triteleia* 
#*Triteleiopsis* 
#*Tupistra* 
#*Veltheimia* 
#*Xerolirion* 
#*Xochiquetzallia* 
#*Yucca* 
#*Zagrosia* 
#*Zingela* 
 

## குறிப்புகள்


## மேற்கோள்கள்

## இவற்றையும் காணவும்
# மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

## வெளியிணைப்புகள்

பகுப்பு:பூக்கும் தாவரக் குடும்பங்கள்
பகுப்பு:தமிழ்நாட்டு மூலிகைக் குடும்பங்கள்
பகுப்பு:தாவரவியல் பெயருடையக் கட்டுரைகள்
பலான்பூர் சட்டமன்றத் தொகுதி

**பலான்பூர் சட்டமன்றத் தொகுதி** (*Palanpur Assembly constituency*) (தொகுதி வரிசை எண்:12) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *அனிகேத் கிரிஷ்பாய் தாக்கர்* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

# வட்காம் தாலுகா முழுவதும்
# பலான்பூர் தாலுகா (பகுதி) கிராமங்கள் - ஹதித்ரா, கும்பார், கோத், தந்தா, காசா, ஹோடா, கல்வாடா, சக்ரோசனா, பாகல் (ஜகனா), மனகா, கோலா, மேர்வாடா (ரதன்பூர்), வக்தா, ஜகானா, வஸ்னா (ஜகனா), பதர்புரா (கலுசானா) , சரிபாதா, படோசன், சல்லா, சாசம், தகர்வாடா, டோகாரியா, செத்ராசனா, கமால்பூர், ஃபதேபூர், செமோத்ரா, அஸ்மாபுரா (கோலா), தெலானா, கரோடியா, ஜஸ்லேனி, பதர்காத், கனோதார்

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
பிரஞ்சு கயானாவில் பெண்கள்

**பிரெஞ்சு கயானாவில் பெண்கள்** (*Women in French Guiana*) என்பது பிரெஞ்சு கயானாவில் வசிக்கும் அல்லது இருந்து வந்த பெண்களைக் குறிக்கும். இந்தப் பெண்களில் சிலர் பிரெஞ்சு கயானாவின் மெரூன் சமூகத்தைச் சேர்ந்தவர்கள். இயல்பில் தாய்வழித் தன்மை இருந்தாலும், பிரெஞ்சு கயானாவில் சில மெரூன் பெண்கள் ஒரு காலத்தில் கேபிடன் அல்லது ஆண் தலைவரின் உதவியாளர்களாக அல்லது பாசியாவாக மட்டுமே செயல்பட்டனர். பிரெஞ்ச் கயானாவில் உள்ள மெரூன் பெண்களுக்கான பொதுவான வேலை, கடலோரப் பகுதிகளில் சுத்தம் செய்யும் வேலையாகும். குறிப்பாக இவர்கள் செயிண்ட்-லாரன்ட் மற்றும் கயென் சந்தைகளில் தங்கள் குழந்தைகளுக்கு ஆதரவாக வருமானம் ஈட்டுவார்கள். 

பிரெஞ்சு கயானாவைச் சேர்ந்த மற்ற பெண்களும் கலினா, ஓயாரிகூலெட்டு மற்றும் வயனா மக்கள் போன்ற பிற இனக்குழுக்களில் இருந்து வருகிறார்கள்.

## மேற்கோள்கள்

பகுப்பு:பிரெஞ்சு கயானா
கெரூர் பள்ளிவாசல்

**கெரூர் பள்ளிவாசல்** (*Kherur Mosque*) **கெரௌல் பள்ளிவாசல்** என்றும் அழைக்கப்படும் இது இந்தியாவின் மேற்கு வங்காளத்தில் உள்ள முர்சிதாபா மாவட்டத்தின் ஜாங்கிபூர் துணைப்பிரிவில் உள்ள சாகர்திகி சமூக மேம்ப்பாட்டுத் தொகுதியில் உள்ள கெரூர் என்ற இடத்தில் அமைந்துள்ளது.

### இடம்
கெரூர் பள்ளிவாசல் 24.349291°N 88.073112°E இல் அமைந்துள்ளது.

## வரலாறு
செங்கலால் கட்டப்பட்ட இந்த பள்ளிவாசல் ஒரு பிரார்த்தனை அறையும் மற்றும் முன் அறையையும் கொண்டுள்ளது. இது அலாவுதீன் உசைன் சா ஆட்சியின் போது 1495 இல் இரபாத் கான் என்பவரால் கட்டப்பட்டது.  செவ்வக வடிவில், இது 2 ஏக்கர் (0.81 எக்டர்) பரப்பளவில் பரவியுள்ளது.  

இந்தப் பள்ளிவாசல் இந்தியத் தொல்லியல் ஆய்வகத்தால் பாதுகாக்கப்பட்ட நினைவுச் சின்னமாகும். 

அமிதாபா குப்தா தனது புகைப்படக் கலைஞர் தனது குறிப்பில் எழுதுகிறார்: பள்ளிவாசலில் உள்ள இரண்டு கல்வெட்டுகளின் அடிப்படையில் அலாவுத்-தின் உசைன் சாவின் ஆட்சிக் காலத்தில் கெரௌல் என்றழைக்கப்படும் கெரூரில் கி.பி 1495 இல் இரபாத் கானால் செங்கல்லால் கட்டப்பட்ட பள்ளிவாசலில், ஒரு குவிமாடம் கொண்ட சதுர பிரார்த்தனை அறை மற்றும் நான்கு மூலைகளிலும் நான்கு மினார்களுடன் முன்பக்கத்தில் மூன்று குவிமாடத்துடன் கட்டப்பட்டுள்ளது. 1897 ஆம் ஆண்டு ஏற்பட்ட பூகம்பத்தில் பிரதான பிரார்த்தனை அறையின் அரைக்கோளக் குவிமாடம் கீழே விழுந்துவிட்டது. இந்த பள்ளிவாசல் முற்றிலும் செங்கற்களால் எந்த ஒரு கல் முகமும் இல்லாமல் கட்டப்பட்டுள்ளது. சுவரில் டெரகோட்டா அலங்காரம் இருப்பதால் தனித்துவம் வாய்ந்தது. ஒரு சில பள்ளிவாசல்கள் மட்டுமே சுவர்களில் இத்தகைய அலங்காரங்களைக் கொண்டுள்ளன. மேலும் அவை 17 முதல் 19 ஆம் நூற்றாண்டுக்கு இடையில் கட்டப்பட்ட வங்காளத்தின் புகழ்பெற்ற சுடுமண் கோயில்களுக்கு முந்தையவை.

## படத்தொகுப்பு

படிமம்:Kherur_Mosque_Exterior.jpg
படிமம்:Mosque_at_Kheraul_at_Murshidabad_district_in_West_Bengal.jpg
படிமம்:Kherur_Mosque_Interiors.jpg
படிமம்:Terracotta_decorated_mihrabs_of_Mosque_at_Kheraul_at_Murshidabad_district_in_West_Bengal.jpg


## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:இசுலாமியக் கட்டிடக்கலை
பகுப்பு:பள்ளிவாசல்கள்
பகுப்பு:வங்காளதேச வரலாறு
எம் இன்னாசு அலி

**எம் இன்னாசு அலி** (*M Innas Ali*) (செப்டம்பர் 1, 1916மே 3, 2010) ஓர் வங்காளதேச இயற்பியலாளர் ஆவார். இவர் வங்காளதேச அணுசக்தி ஆணையத்தின் நிறுவனத் தலைவராக இருந்தார். 1994 இல் வங்காளதேசத்தின் தேசியப் பேராசிரியராகத் தேர்ந்தெடுக்கப்பட்டார்.

## கல்வி
அலி, 1940 இல் தாக்கா பல்கலைக்கழகத்தில் இயற்பியலில் முதுகலை அறிவியல் பட்டம் பெற்றவர். பின்னர் இவர், 1948இல் நியூயார்க்கு பல்கலைக்கழகத்தில் முனைவர் பட்ட ஆராய்ச்சியையும், 1955இல் இலண்டன் பல்கலைக்கழகத்தில் அணு இயற்பியலில் ஆரய்ச்சியையும் முடித்தார். அலி, வங்காளதேச அறிவியல் கழகத்தின்  தலைவராகவும், சிட்டகாங் பல்கலைக்கழகத்தின் துணைவேந்தராகவும் பணியாற்றினார். 

## விருதுகள்

* அறிவியல் மற்றும் தொழில்நுட்பத்திற்கான சுதந்திர தின விருது .1991 இல் இவருக்கு வழங்கப்பட்டது.

## மேற்கோள்கள்

## வெளி இணைப்புகள்
* An undying soul dedicated to science

பகுப்பு:2010 இறப்புகள்
பகுப்பு:1916 பிறப்புகள்
பகுப்பு:வங்காள அறிவியலாளர்கள்
அப்துல் மொமன் கான்

**அப்துல் மொமன் கான்** (Abdul Momen Khan) (1 அக்டோபர் 1919 - 12 டிசம்பர் 1984) ஓர் வங்காளதேச தேசியக் கட்சி அரசியல்வாதி ஆவார்.
## பின்னணி
மொமென் கான்,மாணவராக இருந்தபோது, டாக்கா பல்கலைக்கழகத்தின் புதிதாக நிறுவப்பட்ட மாணவர் சங்கத்தின் முதல் பேச்சாளராகத் தேர்ந்தெடுக்கப்பட்டார். இவர் 1941 இல் டாக்கா பல்கலைக்கழகத்தில் இளங்கலை மற்றும் பொருளாதாரத்தில் முதுகலைப் பட்டத்தையும் பெற்றார்.  1954 இல், இவர் பாக்கித்தான் குடிமைப் பணியில்  சேர்ந்தார். 1977 ஆம் ஆண்டு அரசியலில் சேருவதற்கு முன்பு இவர் வங்காளதேசத்தில் ஆட்சிப் பணியின் மிக உயர்ந்த பதவிக்கு உயர்ந்தார். அவர் 1977 இல் சியாவுர் இரகுமான் அமைச்சரவையில் உணவுத் துறை அமைச்சரானார்.
## அரசியல்வாதி
மொமன் கான் புதிதாக உருவாக்கப்பட்ட தேசிய ஜனநாயகக் கட்சியின் நிறுவனர் உறுப்பினராகவும், அதன் முதல் ஆட்சிமன்றக் குழு உறுப்பினராகவும் இருந்தார். பின்னர் வங்காளதேச தேசியக் கட்சியின் நிறுவன உறுப்பினராகவும் அதன் துணைத் தலைவராகவும் இருந்தார். 1977-1982 காலகட்டத்தில் உணவுத் துறை அமைச்சராகப் பணியாற்றினார். 

மொமென் கான், 1979 இல் வங்காளதேச நாடாளுமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1984 இறப்புகள்
பகுப்பு:1919 பிறப்புகள்
பகுப்பு:வங்காளதேச அரசியல்வாதிகள்
தியோதார் சட்டமன்றத் தொகுதி

**தியோதார் சட்டமன்றத் தொகுதி** (Deodar Assembly constituency) (தொகுதி வரிசை எண்:14) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *கேஷாஜி சவுகான்* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

# தியோதார் தாலுகா
# தீசா தாலுகா (பகுதி) கிராமங்கள் - ஜடியாலி, பத்ரா, நண்ட்லா, கானா, பகதியால், கோட்டா, துன்சோல், துரோபா, கெரோலா, பெச்டால், சரத், கமோடி, டெகா, வசுனா (குடா), ஜசரா, குடா, செக்ரா, கமோடா, தேவ்சாரி, ஜெனல் நானி, ஜாகோல், மாது, தோடனா, மோரல், லக்கானி, வஸ்னா (வதம்), மனகி, அக்தலா, சித்ரோடா, கதர்வா, கம்டி, வர்னோடா, கோதா, மோட்டா கப்ரா, நானா கப்ரா, வக்வாடா, தரன்வா, செருகத்து, பெப்லு, தலேகஞ்ச், கர்னல் பலோதர், நானி, கர்னல் மோதி, நெசுத்தா ஜூனா, நெஸ்தா நவா, ராம்வாசு, பல்டி, ரத்தன்புரா, சோய்லா, நவா பில்டி, பில்டி.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
அப்துல் மொயின் கான்

**முனைவர் அப்துல் மொயின் கான்** (**Dr. Abdul Moyeen Khan)** (பிறப்பு 1 ஜனவரி 1947)  ஓர் வங்காளதேச தேசியக் கட்சி அரசியல்வாதி ஆவார். இவர், கட்சியின் தற்போதைய நிலைக்குழு உறுப்பினராக உள்ளார். 1993-1996 இல் வங்காளதேச அரசாங்கத்தின் திட்டமிடலுக்கான மாநில அமைச்சராகவும், 2001-2002 இல் தகவல் அமைச்சராகவும், 2002-2006 இல் அறிவியல் மற்றும் தகவல் மற்றும் தொடர்பு தொழில்நுட்ப அமைச்சராகவும் இவர் பணியாற்றினார். இவர் 1991 முதல் 2006 வரை வங்காளதேச நாடாளுமன்ற உறுப்பினராகப் பணியாற்றினார்.

## பின்னணி
புதிதாக உருவாக்கப்பட்ட தேசிய ஜனநாயகக் கட்சியின் நிறுவனர் உறுப்பினராகவும், அதன் முதல் ஆட்சிமன்றக் குழு உறுப்பினராகவும் இருந்தார். பின்னர் வங்காளதேச தேசியக் கட்சியின் நிறுவன உறுப்பினராகவும் அதன் துணைத் தலைவராகவும் இருந்தார். 1977-1982 காலகட்டத்தில் உணவுத் துறை அமைச்சராகப் பணியாற்றிய அப்துல் மொமன் கானின் மகனாவார்.

தொழில் ரீதியாக ஒரு கல்வியாளரான முனைவர் கான், பள்ளிகள் மற்றும் கல்லூரிகளில் அனைத்து தேர்வுகளிலும் விருதுகள் மற்றும் தங்கப் பதக்கங்களுடன் முதலிடம் பெற்றுத் தேர்ச்சிப் பெற்றார். 1973 இல் சசெக்ஸ் பல்கலைக்கழகத்தில் முனைவர் பட்டம் பெற்றார். டாக்கா பல்கலைக்கழகத்தில் 1991 வரை இயற்பியல் பேராசிரியராக இருந்தார். 1991 இல் ஐந்தாவது நாடளுமன்றத்திற்கு முதன்முதலில் வெற்றிகரமாக போட்டியிட்டு, நர்சிங்டி 2 தொகுதிக்கான உறுப்பினராகத் தேர்ந்தெடுக்கப்பட்டார். பின்னர் தொடர்ந்து 3 நாடாளுமன்றங்களில் தொடர்ந்து போட்டியிட்டு 2006 ஆம் ஆண்டு வரை தனது தொகுதியை பிரதிநிதித்துவப்படுத்தினார்

## தொழில்
டிசம்பர் 2009 இல், வங்காளதேச தேசியக் கட்சியின் கொள்கை திட்டமிடல் நிலைக்குழுவில் கான் உறுப்பினரானார்.

## மேற்கோள்கள்

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:வங்காளதேச அரசியல்வாதிகள்
தீசா சட்டமன்றத் தொகுதி

**தீசா சட்டமன்றத் தொகுதி** (தொகுதி வரிசை எண்:13) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *பிரவின் கோர்தன்ஜி மாலி* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

# தீசா தாலுகா (பகுதி) கிராமங்கள் - சுந்தியா, சோரா, ராமுன், தனவாடா, புரால், குச்சவாடா, விருனா, விதோர், பசல்வா, டெட்டோடா, ரம்சன், நாகஃபனா, கோசசனா, ஜாவல், தலேகாத், ரோபாஸ் நானி, ரோபாஸ் மோதி, ஃபகுத்ரா, அக்டோல், சோடாபூர் , கோதா, கடா, தன்புரா, தலேபுரா, தெர்வாடா, ஜெர்டா, பமாரு, குகல், வரன், செர்புரா, குன்வரா பதர், கசாரி, பைவாடா, மோர்தல் கோலியா, ஜெனாஜி ரபாரி கோலியா, சந்தாஜி கோலியா, பதாத், சத்ராலா, லத்தியா, வசதா, தவாசு, யாவர்புரா, லட்சுமிபுரா, டாமா, ஜோராபுரா, அகோல் நானி, அகோல் மோதி, மகாதேவியா, வட்லி ஃபார்ம், ரன்பூர் ஆதம்னோ வாஸ், ரன்பூர் வச்லோவாஸ், ரன்பூர் உகம்னோ வாஸ், கான்ட், ராஜ்பூர், ஷெர்கஞ்ச், கும்பட், மல்கத், தேதால், ராம்புரா, ஓதாவா, டெடோல், வடவல், ஜூனா தீசா, போயன், ரசனா நானா, ரசனா மோதா, துவா, தர்பதா, ஃபதேபுரா, வஸ்னா (ஜூனா தீசா), சனத், சந்தியா, சோதம்ப்லா, கெந்த்வா, வஹாரா, விருவாடா, தாசனவாசு, தீசா (எம்).

## மேற்கோள்கள்

பகுப்பு:குஜராத் சட்டமன்றத் தொகுதிகள்
கங்ரேஜ் சட்டமன்றத் தொகுதி

**கங்ரேஜ் சட்டமன்றத் தொகுதி** (*Kankrej Assembly Constituency*) (தொகுதி வரிசை எண்:15) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரசு கட்சியை  சேர்ந்த *அம்ருத்ஜி மோதிஜி தாக்கூர்* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபைத் தொகுதியில் பின்வரும் பிரிவுகள் அடங்கியுள்ளன.

# கங்ரேஜ் தாலுகா
# தீசா தாலுகா (பகுதி) கிராமங்கள் - லுன்பூர், மானெக்புரா, கர்தோசன், அசேதா, நவா, சதர்பூர், சத்ரலா, முதேதா, யவர்கஞ்ச், போடல், சபாடியா, பத்ரமாலி, தரிசனா, கனஜரா, சமாவ் மோடவாசு, சவியானா, வெலவபுரா, சாமவ் நானா

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
ரதன்பூர் சட்டமன்றத் தொகுதி

**ரதன்பூர் சட்டமன்றத் தொகுதி** (தொகுதி வரிசை எண்:16) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பதான் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *லாவிங்ஜி முல்ஜிஜி சோலங்கி* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

# ரதன்பூர் தாலுகா முழுவதும்
# சந்தல்பூர் தாலுகா -தாலுகா முழுவதும் - (கேசர்காட் கிராமம் தவிர)
# சாமி தாலுகா (பகுதி) கிராமங்கள் - தாதர், ததானா, செர்புரா, ரணவடா, கர்ச்சாரியா, கோச்நாட், பிசுமில்லாபாத், பாப்ரி, சந்தர்னி, ராம்புரா, சாக்கேல், கோதானா, தௌத்பூர், மாண்ட்வி, பமாதல், முபாரக்புரா, சஜுபுரா, நானா ஜோரவர்புரா, மத்ரோடா, மோட்டா சோரவர்புரா , மகமத்புரா, பாஸ்பா, கனிஜ், தட்கா, உமேத்புரா, லால்பூர், அட்காம், வஹேத்பூர், சுக்புரா, வேத், ரூப்நகர், பத்ரதா, கஜ்டின்புரா, சம்சர்புரா, சோனார், வவல், ஜலாலாபாத், குசர்வாடா, ஜில்வானா, கதிவாடா, வக்புரா, ரஃபு, பதர்கஞ்ச், நானி சந்தூர்

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
அப்துல் மொமன் தலுக்தர்

**அப்துல் மொமின் தலுக்தர்** (*Abdul Momen Talukder*, 29 சூன் 1952 – 28 சனவரி 2025) வங்காளதேச தேசியக் கட்சியின் அரசியல்வாதியாவார். 2001 மற்றும் 2008 தேர்தல்களில் கட்சி வேட்பாளராக போக்ரா-3 தொகுதியிலிருந்து வங்காளதேச நாடாளுமன்றத்திற்குத் தேர்ந்தெடுக்கப்பட்டார். 

நவம்பர் 2021 இல், 1971 ஆம் ஆண்டு வங்காளதேச விடுதலைப் போரின் போது போர்க் குற்றச் சாட்டுகளில் குற்றம் சாட்டப்பட்டதற்காக சர்வதேச குற்றவியல் தீர்ப்பாயத்தால் தலுக்தருக்கு மரண தண்டனை விதிக்கப்பட்டது.

## தொழில்
தலுக்தர், வங்காளதேச தேசியக் கட்சியின் மத்திய குழுவின் உதவி அமைப்பாளர் செயலாளராக பணியாற்றினார்.   2001 மற்றும் 2008 தேர்தல்களில் கட்சி வேட்பாளராக போக்ரா-3 தொகுதியிலிருந்து நாடாளுமன்றத்திற்குத் தேர்ந்தெடுக்கப்பட்டார்.   தலுக்தரின் தந்தை அப்துல் மஜித் தலுக்தர் 1991-2001 காலகட்டத்தில் இதே தொகுதியை பிரதிநிதித்துவப்படுத்தினார்.  இவரது சகோதரர் அப்துல் மோகித் தலுக்தர், வங்காளதேச உயர் நீதிமன்றத்தால் நியமனம் சட்டவிரோதமானது என்று அறிவிக்கப்பட்டக் காரணத்தால் 2018 ஆம் ஆண்டில், தலுக்தரின் மனைவி மசூதா மோமனுக்கு போக்ரா-3 இல் போட்டியிட வாய்ப்பு வழங்கப்பட்டது.

## போர்க் குற்றச் சாட்டுகள் மற்றும் தண்டனைகள்
வங்காளதேச விடுதலைப் போரின் மூத்த வீரரான முகமது சுபேத் அலி, போரின் போது இரண்டு முக்தி வாகினி உறுப்பினர்களைக் கொன்றதற்காக 8 மார்ச் 2011 அன்று தலுக்தர் மீது வழக்குத் தொடரப்பட்டது.   2017 ஆம் ஆண்டில், சர்வதேச குற்றவியல் தீர்ப்பாயத்தால் போர்க் குற்றச் சாட்டுகளில் இவருக்கு எதிராக பிடியாணை பிறப்பிக்கப்பட்டது. 

25 நவம்பர் 2021 அன்று, முக்தி வாகினி உறுப்பினர்களைக் கொன்ற குற்றத்திற்காக தலுக்தருக்கு நீதிமன்றத்தால் மரண தண்டனை விதிக்கப்பட்டது. இவர் தலைமறைவாகவும் விசாரணைக்கு உட்படாமலும் இருந்தார். 1971 ஆம் ஆண்டில், போக்ராவில் உள்ள அடம்திகி காவல் நிலையத்தின் ரசக்கார் தளபதியாக தலுக்தர் பணியாற்றியதாகவும், குறைந்தது 19 பேரைக் கொன்றதாகவும் குற்றம் சாட்டப்பட்டது.

## மேற்கோள்கள்

பகுப்பு:1952 பிறப்புகள்
பகுப்பு:2025 இறப்புகள்
பகுப்பு:வங்காளதேச அரசியல்வாதிகள்
ஆசாத்து உல்லா சா

**ஆசாத்து உல்லா சா** (*Assad Ullah Shah*) இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு முதல் 1983 ஆம் ஆண்டு வரை சம்மு காசுமீர் மாநிலத்தின்  குப்வாரா தொகுதில் போட்டியிட்டு சட்டமன்ற உறுப்பினராக இருந்தார். குப்வாரா தேசிய மாநாட்டிற்கு தலைவராகவும் இவர் இருந்தார்.  காசுமீர் வெளியேறு இயக்கத்தின் உறுப்பினராகவும், சேக் அப்துல்லாவுக்கு நெருக்கமானவராகவும் ஆசாத்து உல்லா சா இருந்தார். பக்தவார் பேகம் என்ற பெண்னை திருமணம் செய்து கொண்டார்.

## அரசியல் வாழ்க்கை
ஆசாத்து உல்லா சா தனது அரசியல் வாழ்க்கையை காசுமீர் வெளியேறு இயக்கத்தின் மூலம் தொடங்கினார். இதற்காக ஐந்து ஆண்டுகள் சிறையில் அடைக்கப்பட்டார்.  1977 ஆம் ஆண்டில் இவர் சம்மு காசுமீரின்  சட்டமன்ற உறுப்பினராகத் தேர்ந்தெடுக்கப்பட்டார். 
## மேற்கோள்கள்

பகுப்பு:ஜம்மு காஷ்மீர் அரசியல்வாதிகள்
பகுப்பு:1926 பிறப்புகள்
பகுப்பு:குப்வாரா மாவட்டம்
நியோலிசோகிலசு தாமிரபரணியென்சிசு

***நியோலிசோகிலசு தாமிரபரணியென்சிசு*** (*Neolissochilus tamiraparaniensis*) என்பது சைப்ரினிட் மீன் சிற்றினம் ஆகும். இது இந்தியாவின் மேற்குத் தொடர்ச்சி மலைளில் மட்டும் காணப்படும் அகணிய உயிரி. இது தாமிரபரணி ஆற்றில் காணப்படுகிறது. இதன் உடல் நிலையான நீளம்  ஆக உள்ளது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
மதியூர் ரகுமான்

**மதியூர் ரகுமான்** (* Matiur Rahman*) (பிறப்பு 2 ஜனவரி 1946 )  வங்காளதேசத்தில் மிகப் பெரிய அளவில் விநியோகிக்கப்படும் பெங்காலி மொழி நாளிதழான *புரோதோம் அலோ*வின் ஆசிரியர் ஆவார். பத்திரிகை, இலக்கியம் மற்றும் படைப்புத் தொடர்பு கலைப் பிரிவில் 2005 ஆம் ஆண்டிற்கான ரமோன் மக்சேசே விருதைப் பெற்றவர்.

## சொந்த வாழ்க்கை
ரகுமான், 2 ஜனவரி 1946 இல் வழக்கறிஞர் முகமது பஸ்லூர் ரகுமான் மற்றும் இலுத்புனேசா பேகம் ஆகியோருக்கு மகனாக கொல்கத்தாவில் பிறந்தார். இடைநிலைக் கல்விக்காக, நவாப்பூர் அரசு உயர்நிலைப் பள்ளியிலும் பின்னர் டாக்கா கல்லூரியிலும் பயின்றார். உயர் கல்வியை டாக்கா பல்கலைக்கழகத்தில் பயின்றார் . மேலும், 1967 இல் புள்ளியியல் துறையில் முதுகலைப் பட்டம் பெற்றார். மாணவராக இருந்தபோது, இவர் ஒரு பொதுவுடைமைவாதியானார். பின்னர், கிழக்கு பாக்கித்தான் மாணவர் சங்கத்தின் தலைவராக இருந்தார். பின்னர், இன்றும் சட்ட விரோதமான வங்காளதேச பொதுவுடைமைக் கட்சியின் ரகசிய உறுப்பினராக இருந்தார்.

## தொழில்
இரகுமான் 1970 இல் சோசலிச வார இதழான *எகோடா*வின் ஆசிரியராக பத்திரிகைத் துறையில் நுழைந்தார். 1970களில் ஐந்தாண்டுகளுக்கு, *வோர்ல்டு மார்க்சிஸ்ட் ரிவியூ* என்ற இதழின் வங்காளதேசப் பதிப்பையும் வெளியிட்டார். 21 ஆண்டுகளுக்குப் பிறகு, கிழக்கு தொகுதியின் வீழ்ச்சிக்குப் பிறகு இவர் அந்தப் பதவியை விட்டு விலகினார்.  இவர் *எகோடா*வை விட்டு வெளியேறிய பிறகு, *அஜ்கர் ககோஜ்* செய்தித்தாளில் பத்திரிகையாளராக பணியாற்றினார். பிப்ரவரி 1992 இல், அடுத்த ஆறு ஆண்டுகளுக்கு இவர் *போரர் ககோஜ்* என்ற பத்திரிக்கையை வெளியிட்டார். சபர் உசைன் சௌத்ரி அவாமி லீக் அரசாங்கத்தின் அமைச்சரவையில் இணைந்த பிறகு, ஆளும் கட்சிக்கு ஏற்ப செய்தித்தாள்களின் நிலைப்பாட்டை வடிவமைக்க இகுமானுக்கு அழுத்தம் கொடுக்கப்பட்டது. இதன் காரணமாக அங்கிருந்து விலகினார். 1998 இல், இவர் *புரோதம் அலோ* என்ற தினசரி செய்தித்தாளை நிறுவினார்.

பிப்ரவரி 12, 2013 அன்று, ஜமாத்-ஷிபிர் தொழிலாளர்கள் கலவரத்தில் ஈடுபட்டு வாகனங்களை சேதப்படுத்தியபோது இவரது வாகனமும் தாக்கப்பட்டது.

இவர் ஜூன் 2014 இல் வங்காளதேச செய்தித்தாள் உரிமையாளர்கள் சங்கத்தின் தலைவராக தேர்ந்தெடுக்கப்பட்டார்  மார்ச் 2023 இல், சர்ச்சைக்குரிய மின்னணு பாதுகாப்புச் சட்டத்தின் கீழ் இவர் மீது வழக்குத் தொடரப்பட்டது. இந்த வழக்கில் நிருபர் சம்சுசமான் சம்சு, உதவி ஒளிப்பதிவாளர் மற்றும் பெயர் குறிப்பிட விரும்பாத மற்றவர்களும் குற்றம் சாட்டப்பட்டனர்.

## மேற்கோள்கள்

பகுப்பு:ரமோன் மக்சேசே விருது பெற்றோர்
பகுப்பு:1946 பிறப்புகள்
பகுப்பு:வாழும் மக்கள்
மலேகா பேகம்

**மலேகா பேகம்** (Maleka Begum) (பிறப்பு 1944) ஓர் வங்காளதேச பெண்ணியவாதியும், எழுத்தாளரும், கல்வியாளரும் ஆவார். இவர் வங்காளதேசத்தில் வெளிவரும் புரோதம் அலோ என்ற தினசரி பத்திரிக்கையின் ஆசிரியர் மதியூர் ரகுமானின் மனைவி ஆவார்.

## சுயசரிதை
பேகம் 1944 இல் அப்துல் அஜீஸ் மற்றும் பகிமா பேகம் ஆகியோருக்குப் பிறந்தார். செர்-இ-பங்களா பெண்கள் உயர்நிலைப் பள்ளியில் இடைநிலைக் கல்வியை முடித்தார்.  டாக்கா பல்கலைக்கழகத்தில் வங்காள இலக்கியத்தில் இளங்கலை மற்றும் முதுகலைப் பட்டம் பெற்றார். பின்னர், சமூகவியலில் இளங்கலை மற்றும் முதுகலைப் பட்டம் பெற்றார்.

பேகம் மத்திய பெண்கள் பல்கலைக்கழகத்தில் கற்பிக்கிறார். டாக்கா பல்கலைக்கழகத்தில் பெண்கள் மற்றும் பாலின ஆய்வுகள் துறைக்கு வருகை தரும் பேராசிரியராக இருக்கிறார். 
பேகம் வங்காளதேச மகிளா பரிசத்தின் நிறுவன பொதுச் செயலாளர்களில் ஒருவர்.

## எழுத்துகள்
மலேகா பேகம் பெண்கள் மற்றும் பாலின பிரச்சனைகள் குறித்து 30க்கும் மேற்பட்ட புத்தகங்களை எழுதியுள்ளார்.

## விருதுகள்
2012 இல் அனன்யா இலக்கிய விருது இவருக்கு வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:1944 பிறப்புகள்
பகுப்பு:பெண்ணிய எழுத்தாளர்கள்
நீலகிரி புழுப் பாம்பு

***ஜெர்கோபிலசு திண்டல்லி*** (*Gerrhopilus tindalli*) பொதுவாக **நீலகிரி மலை புழுப் பாம்பு** அல்லது **திண்டலின் புழு பாம்பு** என்றும் அழைக்கப்படுகிறது. இது *கெர்ரோபிலிடே* குடும்பத்தில் உள்ள தீங்கிழைக்காத குருட்டுப் பாம்பு சிற்றினமாகும். இந்த சிற்றினம் தென்னிந்தியாவில் மட்டும் காணப்படும் அகணிய உயிரி. இச்சிற்றினத்தின் கீழ் அங்கீகரிக்கப்பட்ட துணையினங்கள் எதுவும் இல்லை.

## சொற்பிறப்பியல்
நீலகிரி மலை புழுப் பாம்பினுடைய சிற்றினப் பெயரான, *திண்டல்லி*, ரோஜர் திண்டாலின் நினைவாக இடப்பட்டது.

## புவியியல் வரம்பு
*ஜி. திண்டல்லி* இந்தியாவில் மலபார் மாவட்டத்தில் நீலகிரி மலைகளில் காணப்படுகிறது. "நிலம்பூர், மலபார் மாவட்டம்" என்ற வகை வட்டாரம் கொடுக்கப்பட்டுள்ளது.

## வாழ்விடம்
*ஜி. திண்டல்லியின்* விருப்பமான இயற்கை வாழ்விடம் காடு ஆகும்.

## இனப்பெருக்கம்
*ஜி. திண்டல்லி* முட்டையிட்டு இனப்பெருக்கம் செய்யக்கூடியது.

## மேற்கோள்கள்

## மேலும் படிக்க
*Malcolm Arthur Smith. (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes*. London: Secretary of State for India. (Taylor and Francis, printers). xii + 583 pp. (*Typhlops tindalli*, new species, pp.&nbsp;53–54).
*Nicolas Vidal, Julie Marin, Marina Morini, Stephen Charles Donnellan, Branch WR, Thomas R, Miguel Vences, Addison H. Wynn, Corinne Cruaud, Stephen Blair Hedges. (2010). "Blindsnake evolutionary tree reveals long history on Gondwana". *Biology Letters* **6**: 558-561. (*Gerrhopilus tindalli*, new combination).

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
எஸ். பி. பிள்ளை

**எஸ். பி. பிள்ளை** (28 நவம்பர் 1913 - 12 ஜூன் 1985) என்பவர் இந்தியத் திரைப்படம் மற்றும் நாடக நடிகர் ஆவார். இவர் மலையாளத் திரைப்படங்களில் நகைச்சுவைப் பாத்திரங்களில் நடித்ததற்கு மிகவும் பிரபலமானவர்.

## வாழ்க்கை
எஸ். பி. பிள்ளை என்கிற எஸ். பங்கஜாக்சன் பிள்ளை 1913 ஆம் ஆண்டு கோட்டயம் மாவட்டத்தில் உள்ள கோயில் நகரமான ஏற்றுமானூரில் பிறந்தார். இவரின் தந்தை சங்கரப்பிள்ளை, ஒரு காவலர் ஆவார். இவர் இளம் வயதிலேயே பெற்றோரை இழந்தார். அடிப்படைக் கல்வி கற்க முடியாமல் கலமண்டலத்தில் சில ஆண்டுகள் ஒட்டன் துள்ளல் பயிற்சி பெற்றார்.  நாடகங்களில் துணை நடிகராக தனது வாழ்க்கையைத் தொடங்கினார். இவரது முதல் படமான அப்பன் தம்புரானின் *பூதராயர்* வெளியாகவில்லை.  முதலில் வெளியான இவரது படம் *ஞானாம்பிகா* (1940). *நல்ல தங்க* (1951) என்ற வெற்றிப் படத்திற்குப் பிறகு நகைச்சுவை நடிகராகப் புகழ் பெற்றார். சினேகசீமா, நாயாறு பிடிச்சப்புலிவாலு, செம்மன், பார்யா, விடருண்ணா மோட்டுகள் உட்பட 300க்கும் மேற்பட்ட படங்களில் குறிப்பிடத்தக்க வேடங்களில் நடித்தார். உதயாவின் கிட்டத்தட்ட அனைத்து வடக்கன் பாட்டு படங்களிலும் பாணனார் வேடத்தில் நடித்தார். 1957 ஆம் ஆண்டு *தஸ்கரவீரன்* திரைப்படத்திற்காக *வாயாரனு நமக்கு தெய்வம் என்ற* பாடலைப் பாடியுள்ளார். *சஞ்சாரி* (1981) இவரது கடைசி படம். *டாக்ஸி டிரைவர்* படத்தில் நடித்ததற்காக இவர் இரண்டாவது சிறந்த நடிகருக்கான கேரள அரசு திரைப்பட விருதைப் பெற்றார். இவர் 1985 சூன் 12 அன்று இறந்தார். நடிகை மஞ்சு பிள்ளை இவரது பேத்தி.

## விருதுகள்
**கேரள அரசு திரைப்பட விருதுகள் :**

* இரண்டாவது சிறந்த நடிகர் – 1977 – டாக்சி டிரைவர்
* திருவிதாங்கூர் தேவசம் போர்டு இவருக்கு கலாரத்தினம் விருது வழங்கி கவுரவித்தது
* மயூரா விருது

## மேற்கோள்கள்

## வெளி இணைப்புகள்
* http://www.malayalachalachithram.com/profiles.php?i=6686
* 
* SP Pillai at MSI

பகுப்பு:கோட்டயம் மாவட்ட மக்கள்
பகுப்பு:மலையாளத் திரைப்பட நடிகர்கள்
பகுப்பு:1985 இறப்புகள்
பகுப்பு:1913 பிறப்புகள்
பகுப்பு:கேரள மாநில திரைப்பட விருது வென்றவர்கள்
கே. வி. சாந்தி

**சாந்தி** என்ற மேடைப் பெயரால் அறியப்பட்ட **கே. வி.  சாந்தி** (25, சூன், 1937 - செப்டம்பர் 21, 2020)  என்பவர் மலையாளம், தெலுங்கு, இந்தி, தமிழ்த் திரைப்படங்களில் நடித்த இந்திய நடிகை ஆவார். இவர் 1950களின் பிற்பகுதி, 1960கள் மற்றும் 1970களில் இந்தியத் திரைப்படங்களில் ஒரு முக்கிய முன்னணி நடிகையாகவும், நடனக் கலைஞராகவும் இருந்தார். 1956 ஆம் ஆண்டு *சோரி சோரி* உள்ளிட்ட பிரபலமான இந்தி படங்களில் நடித்தார்.

## பின்னணி
இவர் கேரளத்தின் கோட்டயத்தில் உள்ள சம்கிராந்தியில் பிறந்தார், பின்னர் சென்னைக்கு குடிபெயர்ந்தார். சசிகுமார் என்பவரை திருமணம் செய்து கொண்ட இவர்களுக்கு சியாம் குமார் என்ற மகன் உள்ளார்.  மெர்ரிலேண்ட் ஸ்டுடியோவின் திரைப்படங்களின் நிரந்தர நடிகைகளில் ஒருவராக இருந்தார். இவர் 50 இக்கும் மேற்பட்ட மலையாளத் திரைப்படங்களிலும் தமிழ், கன்னடம், தெலுங்கு, இந்தி ஆகியமொழிகளில் சில திரைப்படங்களிலும் நடித்துள்ளார்.

## திரைப்படவியல்
நடித்த சில தமிழ்ப் படங்கள்
 
*பெண்குலத்தின் பொன் விளக்கு (1959) 
*மருதநாட்டு வீரன் (1961) 
*எல்லாம் உனக்காக (1961)
*ஆடிப்பெருக்கு (1962)

## மேற்கோள்கள்

## வெளி இணைப்புகள்
* 
* K. V. Shanthi at MSI

பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:2020 இறப்புகள்
பகுப்பு:1937 பிறப்புகள்
பகுப்பு:மலையாளத் திரைப்பட நடிகைகள்
கோஷி மாகாண முதல்வர்

**கோஷி மாகாணத்தின் முதல்வர்** (*Chief Minister of Koshi Province*) என்பவர் கோஷி மாகாணத்தின் அரசாங்கத்தின் தலைவராக உள்ளார். நேபாள அரசியலமைப்பின் 167ஆவது பிரிவின்படி மாகாண ஆளுநரால் முதலமைச்சர் நியமிக்கப்படுகிறார். முதலமைச்சர் ஐந்து வருடங்கள் அல்லது மாகாணசபை கலைக்கப்படும் வரை பதவியிலிருப்பார், மேலும் இவர் பேரவையின் நம்பிக்கையைக் கொண்டிருப்பதால், இவர் பதவிக்கால வரம்புகளுக்கு உட்பட்டவர் அல்ல.

## தகுதி
நேபாள அரசியலமைப்பு முதலமைச்சர் பதவிக்கு தகுதி பெறுவதற்கு தேவையான தகுதிகளை அமைக்கிறது. ஒரு முதலமைச்சர் மாகாண சபையில் உறுப்பினராவதற்கு தகுதிகளை பூர்த்தி செய்ய வேண்டும்.

## மேற்கோள்கள்
ஜார்கெட்டி கிளிங்கர்

**ஜார்கெட்டி கிளிங்கர்** *(Georgette Klinger)* (**எக்சுட்டைன்** எனப்படுபவர்; பிப்ரவரி 28, 1915 – யனவரி 9, 2004) செக் நாட்டில் பிறந்த  அமெரிக்க வணிகரும் அண்டவியலாளரும் ஆவார். இவர் 1941 இல் அமெரிக்காவில் நியூயார்க் நகரில் ஜார்கெட்டி கிளிங்கர் குழுமம் எனும் தோற்பேணல் தொழில்நிறுவனத்தை நிறுவினார். மொராவியாவின் புரூனோவில் செல்வக் குடும்பத்தில் பிறந்த இவர், அழகூட்டுங்கலையில் ஆர்வம் கொண்டு அக்னே தடிப்பை நீக்கும் வாசப்பொருளளை உருவாக்கி அழகுப் பொட்டியில் வெற்றி பெற்றார்.  இவர் தன் முதல் தோற்பேணகத்தில் 1938 ஆம் ஆண்டில் தொடங்கி ஓராண்டுக்குல் செருமனி நாசிக் கட்சி செக்கோசுலோவாக்கயவைப் பிடித்ததும்  வெளிந்ட்டுக்கு புலம்பெயர அதை மூடநேர்ந்தது. 

## ஆளுமையும் தகைமையும்
தோல் அக்கறையின் புலமுதல்வர் என இவர் போற்றப்பட்டார். இவரது பலமில்லியன் நயநாகரிகத் தோற்பேனல் தொழில்துறையின் முன்னோடியாக அமைந்தது.). இவர் ஐரொப்பியவகை தோல் பேணுகையை அமெரிக்காவுக்கு கொணர்ந்தார்.,   ஓ சில்லிவானின் கூற்றுப்படி, இவர் அறிவியல்முறை தோல்பேணுகையை வளர்த்தெடுத்தார்.  நியூயார்க் டைம்சின் தவுகிளாசு மார்ட்டின் * கிளிங்கர் தோலை உறுப்பின் புறப்பரப்பாகக் கருதாமல் அதை மென்மையான உயிர்ப்பான உறுபாகவே கருதினார்*  என எழுதி, " தோல்நயப் பேணலை புரட்சிகரமாக மாற்றியது.,

## மேற்கோள்கள்

## வெளி இணைப்புகள்
* 

பகுப்பு:1915 பிறப்புகள்
பகுப்பு:2004 இறப்புகள்
பகுப்பு:அமெரிக்கப் பெண் வானியலாளர்கள்
பகுப்பு:அண்டவியலாளர்கள்
பகுப்பு:செக் வானியலாளர்கள்
பகுப்பு:வானியலாளர்கள்
கெப்ளர்-28

**கெப்ளர்-28** *(Kepler-28)* என்பது சிக்னசின் வடக்கு விண்மீன் தொகுப்பில் உள்ள ஒரு விண்மீனாகும் . , இதை  இரண்டு புறக்கோள்கள் சுற்றி வருகின்றன. இது  வலஏற்றம்,  விலக்கம் ஆகிய  வான ஆயத்தொலைவுகளில் அமைந்துள்ளது: 15.036 தோற்றப்பொலிவுப் பருமையுடன் உள்ள,  இந்த விண்மீன் வெற்றுக்க் கண்ணால் பார்க்க முடியாத அளவுக்கு மங்கலாக உள்ளது.

## கோள் அமைப்பு
**கெப்ளர்-28** இன் இரண்டு சூடான துணை-நெப்டியூன்  வளிமப் பெருங்கோள்கள் 2011இல் கண்டுபிடிக்கப்பட்டன. மேலும் இவை 2012 ஆம் ஆண்டின் தொடக்கத்தில் உறுதிப்படுத்தப்பட்டன. 

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:M வகை முதன்மை வரிசை விண்மீன்கள்
பகுப்பு:சிக்னசு (விண்மீன் குழாம்)
உண்மைச் செய்தி

thumb|300x300px| டேனிஷ் நூலகத்தில் புனைகதை அல்லாத புத்தகங்கள்,  என்ற வார்த்தையைக் காண்பிக்கும் அலமாரிகள்
**உண்மைச் செய்தி** (fact) என்பது ஒரு சூழ்நிலையின் ஒன்று அல்லது அதற்கு மேற்பட்ட அம்சங்களைப் பற்றிய உண்மையான தரவு ஆகும். நிலையான குறிப்புப் படைப்புகள் பெரும்பாலும் உண்மைகளைச் சரிபார்க்கப் பயன்படுத்தப்படுகின்றன. அறிவியல் உண்மைகள் மீண்டும் மீண்டும் கவனமாகக் கவனிப்பதன் மூலம் அல்லது சோதனைகள் அல்லது பிற வழிகளில் அளவிடுவதன் மூலம் சரிபார்க்கப்படுகின்றன.

உதாரணமாக, "இந்த வாக்கியத்தில் வார்த்தைகள் உள்ளன" எனும் வாக்கியம் ஒரு மொழியியல் உண்மையை துல்லியமாக விவரிக்கிறது, மேலும் "சூரியன் ஒரு நட்சத்திரம்" என்பது ஒரு வானியல் உண்மையைத் துல்லியமாக விவரிக்கிறது. மேலும், "ஆபிரகாம் லிங்கன் அமெரிக்காவின் 16வது குடியரசுத் தலைவர்" மற்றும் "ஆபிரகாம் லிங்கன் படுகொலை செய்யப்பட்டார்" ஆகிய இரண்டும் வரலாற்று உண்மைகளைத் துல்லியமாக விவரிக்கின்றன. பொதுவாக, உண்மைகள் நம்பிக்கை மற்றும் அறிவு மற்றும் கருத்து ஆகியவற்றிலிருந்து சுயாதீனமானவையாகும்.

உண்மைகள் அனுமானங்கள், கோட்பாடுகள், மதிப்புகள் மற்றும் பொருள்களிலிருந்து வேறுபட்டவையாகும். 

## சொற்பிறப்பியல் மற்றும் பயன்பாடு
உண்மைச் செய்தி *என்ற* சொல் இலத்தீன் சொல்லான *factum என்பதில்* இருந்து வந்தது. இது ஆங்கிலத்தில் அதே அர்த்தத்தில் பயன்படுத்தப்பட்டது: "ஒரு காரியம் செய்யப்பட்டது அல்லது நிகழ்த்தப்பட்டது" இத்தகைய அர்த்தம் இப்போது வழக்கற்றுப் போய்விட்டது.  "உண்மையில் நிகழ்ந்தது அல்லது நடப்பது" என்ற பொதுவான பயன்பாடு 16 ஆம் நூற்றாண்டின் மத்தியில் இருந்து பயன்படுத்தப்பட்டு வருகிறது. 

பார்பரா ஜே. சாபிரோ 16 ஆம் நூற்றாண்டின் ஆங்கில சட்ட மரபிற்குள், ஒரு உண்மைச் செய்தி எவ்வாறு உருவானது என்பதை *எ கல்ச்சர் ஆஃப் ஃபேக்ட் என்ற* புத்தகத்தில் எழுதினார்.

## சான்றுகள்

## வெளி இணைப்புகள்

* 
பகுப்பு:அறிக்கைகள்
பகுப்பு:மீவியற்பியலின் கருத்துக்கள்
கெப்ளர்-45

**கெப்ளர்-45**, முன்பு **KOI-254** என்று அழைக்கப்பட்டது, இது சிக்னசின் வடக்கு விண்மீன் தொகுப்பில் உள்ள ஒரு  விண்மீனாகும் . இது வலது ஏற்றம், , விலக்கம்    ஆகிய வான ஆயங்களில்   16.88 என்ற தோற்றப் பொலிவுப் பருமையுடன்,    வெற்றுக் கண்ணால் பார்க்க முடியாத அளவுக்கு மங்கலாக உள்ளது.

விண்மீனின் மேற்பரப்பில் 4.1   % கரும்புள்ளிகளால் மூடப்பட்டிருக்கும் வலுவான கரும்புள்ளிச் செயல்பாட்டை வெளிப்படுத்துகிறது. 

## கோள் அமைப்பு

பிப்ரவரி 2011 ஆம் ஆண்டில் கண்டுபிடிக்கப்பட்ட "சூடான வியாழன்" வகைக் கோலான கெப்ளர்-45b, [   M-வகுப்பு தாய் விண்மீனின் வழக்கத்திற்கு மாறாக மிகப்பெரியது.   இதன் வட்டணை  விண்மீனின் சுழற்சி அச்சுக்கு 11 பாகை  சாய்வில் உள்ளது. 

இந்த கோள் ஒளியியலாக தடிமனான வளையங்களைக் கொண்டிருப்பதாக வலுவாக கருதப்படுகிறது, ஏனெனில் கோள்களின் நிழல் நீளமாகத் தெரிகிறது. 

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
கெப்ளர்-445

**கெப்ளர்-445** *(Kepler-445)* என்பது சிக்னசு விண்மீன் தொகுப்பில்      தொலைவில் அமைந்துள்ள ஒரு செங்குறுமீனாகும். இதை மூன்று  புறக்கோள்கள் சுற்றிவருகின்றன. இது கெப்ளர் விண்வெளித் தொலைநோக்கியில் இருந்து தரவுகளைப் பயன்படுத்தி  கோள்கடப்பு முறையால் கண்டுபிடிக்கப்பட்டது. இதில்  எந்த ஒரு கோளும் வாழக்கூடிய மண்டலத்திற்குள் சுற்றிவரவில்லை. 

## கோள் அமைப்பு
கெப்ளர்-445பி, சி, டி ஒவ்வொன்றும் 3, 5, மற்றும் 8 நாட்கள் வட்டனையில் கெப்ளர்-445 விண்மீனைச் சுற்றிவருகின்ரன.  மேலும், இவற்றின் சமனிலை வெப்பநிலை முறையே  , ,  , ஆகும்..  புவியை விட 2.72 மடங்கு ஆரம் கொண்ட, கெப்ளர்-445சி ஒரு சிறிய-நெப்டியூன் கோள் ஆகும், இது ஒரு கொந்தளிப்பான  ஆவியாகும்  உட்கூறுடன் இருக்கலாம், மேலும் இது  ஜிஜே 1214 பி உடன் ஒப்பிடப்பட்டது.  கெப்ளர்-445டி 1.33 ஆரம் கொண்ட புவியையை விட சற்று பெரியது .

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
மதன் லால் சர்மா

**மதன் லால் சர்மா**  (*Madan Lal Sharma*)  இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு  ஏப்ரல் மாதம் 22 ஆம் தேதியன்று இவர் பிறந்தார்.  இந்தியாவின் 14 ஆவது மக்களவை மற்றும் 15ஆவது மக்களவைகளில்  சம்மு நாடாளுமன்றத் தொகுதியை பிரதிநிதித்துவப்படுத்தினார்.  சம்மு மற்றும் காசுமீர் மாநிலத்தின் சம்மு-பூஞ்சு நாடாளுமன்றத் தொகுதியை  இந்திய நாடாளுமன்றத்தில் இரண்டு முறை பிரதிநிதித்துவப்படுத்தினார். சம்மு காசுமீர் மாநிலத்தில்   இந்திய தேசிய காங்கிரசு கட்சியின் உறுப்பினராகச் செயல்பட்டார். 2014 ஆம் ஆண்டு நடைபெற்ற இந்திய நாடாளுமன்ற  தேர்தலிலும் காங்கிரசு கட்சியின் சார்பில் போட்டியிட்டார், ஆனால் பாரதிய சனதா கட்சி வேட்பாளர் இயூகல் கிசோர்  சர்மாவிடம் தோல்வியடைந்தார். 

சானோ தேவி என்ற பெண்ணை இவர் திருமணம் செய்து கொண்டார். இத்தம்பதியருக்கு ஒரு மகனும் இரண்டு மகள்களும் உள்ளனர். கோவிட்டு-19 பெருந்தொற்று நோயால் பாதிக்கப்பட்டு 2020 ஆம் ஆண்டு திசம்பர் மாதம் 23 ஆம் தேதியன்று மதன்லால் சர்மா காலமானார். 

## மேற்கோள்கள்

பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2020 இறப்புகள்
பகுப்பு:1952 பிறப்புகள்
பகுப்பு:ஜம்மு காஷ்மீர் அரசியல்வாதிகள்
கருப்பு கருஞ்சிவப்பு மாங்குயில்

**கருப்பு கருஞ்சிவப்பு மாங்குயில்** (*Black-and-crimson oriole)(ஓரியோலசு கான்சங்குனியசு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும்.

இது இந்தோனேசியா மற்றும் மலேசியாவில் காணப்படுகிறது. இங்கு அதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகளாகும் .

## வகைப்பாட்டியல்
கருப்பு-கருஞ்சிவப்பு மாங்குயில் முதலில் *லெப்டோப்டெரிக்சு* (*அர்டமெல்லாவின்* ஒத்த பெயர்) பேரினத்தில் விவரிக்கப்பட்டது. கரும் மாங்குயில், அரக்கு மாங்குயில் மற்றும் வெள்ளி மாங்குயில்களுடன், இது சிவப்பு மற்றும் கருப்பு மாங்குயில் உயிரினக் கிளைக்குச் சொந்தமானது. கருப்பு கருஞ்சிவப்பு மாங்குயிலின் பிற பெயர்களில் **கருப்பு-சிவப்பு மாங்குயில்** மற்றும் **கருஞ்சிவப்பு-மார்பு மாங்குயில்** ஆகியவை அடங்கும்.

### துணையினங்கள்
மூன்று துணையினங்கள் அங்கீகரிக்கப்பட்டுள்ளன:

* *ஓ. கா. மலேயனசு* - இராபின்சன் & குளோசு, 1923: மலாய் தீபகற்பம்
* *ஓ. கா.* *கான்சங்குனியசு*- (இராம்சே, 1881)சுமாத்திரா
* *ஓ. கா. வல்னெராட்டசு* - சார்ப்பி, 1887: வடக்கு போர்னியோ

## மேற்கோள்கள்

## வெளி இணைப்புகள்
* ADW இல் படம்   

பகுப்பு:மாங்குயில்கள்
கெம்பராஜ் அர்ஸ்

**டி. கெம்பராஜ்** என அழைக்கப்பட்ட **தே. கெம்ராஜ் அர்ஸ்** (*D. Kemaparaj Urs*, 5 பிப்ரவரி 1917 – 18 மே 1982) என்பவர் ஒரு இந்திய சுதந்திரப் போராட்ட வீரர், நடிகர், இயக்குநர், திரைப்படத் தயாரிப்பாளர் ஆவார். இவர் முதன்மையாக கன்னடத் திரைப்படத்துறையில் பணியாற்றினார். 1940கள் மற்றும் 1950களில் இவரது திரைப்படங்கள் பார்வையாளர்களிடம் தாக்கத்தை ஏற்படுத்தின. ராஜ்குமார் திரைத்துறைக்கு வருவதற்கு முன்பே, அர்ஸ் நன்கு பிரபலமான  நட்சத்திரமாக இருந்தார். இவரது அண்ணன் டி. தேவராஜ் அர்ஸ், கர்நாடக முதல்வராக பணியாற்றினார்.

## தனிப்பட்ட வாழ்க்கை
கெம்பராஜ் அர்ஸ், மைசூரில் உள்ள உன்சூர் வட்டத்தில் உள்ள கல்லள்ளி என்ற சிற்றூரில் தேவராஜ் அர்ஸ், தேவீரம்மணி இணையருக்கு மகனாகப் பிறந்தார். இவரது அண்ணன் டி. தேவராஜ் அர்ஸ். கெம்பராஜ் ஆங்கில இலக்கியம் படித்தவர். இவர் தனது வகுப்புத் தோழியான *லலிதாவை* மணந்து மூன்று மகள்களைப் பெற்றார். அர்ஸ் மருத்துவராக ஆசைப்பட்டார், ஆனால் மகாத்மா காந்தியால் ஈர்க்கப்பட்டு சுதந்திரப் போராட்டத்தில் ஈடுபட்டு சிறையில் அடைக்கப்பட்டார்.

## தொழில்
அர்ஸ் கன்னட நாடகக் கலைஞரான குப்பி வீரண்ணாவைச் சந்தித்து, குப்பி நிறுவனத்தின் நாடகங்களில் நடிக்கத் தொடங்கினார். 1942 இல், ஒரு சுயாதீன தயாரிப்பாளராக, குப்பி வீரண்ணா தனது முதல் திரைப்படமான ஜீவன நாடகத்தை தனது சொந்த பதாகையான *குப்பி பிலிம்ஸ்* மூலம் தயாரித்தார். அப்படத்தில் சாந்தா ஊப்ளிகர், எம். வி. ராஜம்மா ஆகியோரை ஜோடியாக கொண்டு கெம்பராஜ் அர்ஸ் கதாநாயகனாக நடித்தார். பின்னர் 1947-ல் கிருஷ்ணலீலா படத்தில் *கம்சனாக* நடித்தார். 1951 ஆம் ஆண்டு ராஜ விக்கிரமா ஒரே திரையரங்கில் 25 வாரங்கள் ஓடி மிகப்பெரிய வெற்றி பெற்றது. இவர் கன்னடம், தமிழ், தெலுங்கு ஆகிய மொழிகளில் ஏராளமான திரைப்படங்களை தயாரித்து இயக்கியுள்ளார். உர்ஸ் *"கருநாடக திரைப்பட மேம்பாட்டு வாரியத்தின்"* தலைவராகவும் இருந்துள்ளார்.

## சுயசரிதை
கெம்பராஜ் அர்ஸ் 1979 இல் வெளியிடப்பட்ட "அருவத்து வருசகலு" (அறுபது ஆண்டுகள்) என்ற சுயசரிதையை எழுதினார்.

## இறப்பு
கெம்பராஜ் அர்ஸ் 18 மே 1982 இல் இறந்தார், இவருக்கு மனைவி மற்றும் மகள்கள் இருந்தனர்.

## திரைப்படவியல்

## மேற்கோள்கள்

## வெளி இணைப்புகள்

பகுப்பு:கன்னட மக்கள்
பகுப்பு:மைசூர் மாவட்ட மக்கள்
பகுப்பு:கர்நாடக நபர்கள்
பகுப்பு:கன்னடத் திரைப்பட நடிகர்கள்
பகுப்பு:கன்னடத் திரைப்படத் தயாரிப்பாளர்கள்
பகுப்பு:கன்னடத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:1982 இறப்புகள்
பகுப்பு:1917 பிறப்புகள்